Vikingetræffet | jubilæumsprogram
Vikingetræffet ved Moesgård Strand. I anledningen af Vikingetræffets 40års jubilæum har vi i år sammensat et spændende program, som i løbet af eftermiddagen og aftenen fredag byder på lege, musik, fortællinger, demonstrationer og opvisninger.
Kom og oplev stemningen 'bag kulisserne' når vi varmer op til weekendens åbning. Når tusmørket sænker sig og bålene lyser op gør vi klar til en spektakulær åbningsceremoni på stranden med blandt andet musikalske indslag.
Program for Fredag
• Markedspladsen åbner
• Vikingeskibene ankommer
• Krigerne har sidste træning i skoven inden weekendens store slag.
Kom og se deres våben og få svar på dine spørgsmål.
• Rytteriet laver en storslået opvisning på slagmarken. Kom og oplev de smukke og alsidige islandske heste når deres evner, både med og uden rytter, vises frem i forskellige spændende discipliner.
• Skjaldungerne laver fabelagtig forestilling og underholdende historiefortælling for børn og voksne foran Kroen
• Med afsæt i omfattende studier af vikingetidens lege og spil afholder Lekegoden fra Norge konkurrencer i vikingetidens lege ved gravhøjen, midt på markedspladsen.
• Demonstration af vikingetidens skarpe våben ved de mægtige krigere Christoffer Cold-Ravnkilde og Christian Bech fra vikingekampgruppen Ulfhednir. Se hvordan vikingetidens forskellige våbentyper blev brugt i kamp og hvilke skader de kunne forvolde. Demonstrationen sker på slagmarken, og der vil være mulighed for, at stille spørgsmål undervejs.
• Musik på markedspladsen. Bliv fristet af de mere end 70 handelsboder, og se de dygtige håndværkere arbejde på autentisk vis, til tonerne fra stemningsfyldt musik og sang.
• HEMA demonstration ved mestrene Mikkel Mønsted og Roland Warzecha. HEMA står for "Historical European Martial Arts" som er en kampkunst og en sport, hvor udøverne med udgangspunkt i historiske fægtemanualer genskaber vikingetidens og middelalderens kampteknikker. Der vil bl.a. blive demonstreret kamp med rundskjolde og eftersom der kæmpes med hele kroppen som målzone, hovedet inklusiv, er Mikkel og Roland iført fægtemasker. Det vil være muligt at stille spørgsmål undervejs.
• Demonstration af vikingetidens ølbrygning på stranden.
• Mjødsmagning i Strandbaren. Glem alt hvad du troede du vidste om mjød og find din favorit blandt de mere end 20 forskellige varianter i baren.
• Lekegoden afholder de afsluttende konkurrence mellem vikinger og publikum ved gravhøjen, midt på markedspladsen. En sand viking tager altid imod en udfordring!
• Jubilæumstale for gæster og vikinger på slagmarken.
• Åbningsceremoni på stranden med musikalske indslag og den store finale!
• Markedet lukker - tak for nu og på gensyn!
Følg linket for mere information om HEMA demonstrationen
Følg linket for mere information om vikingekampgruppen Ulfhednir
HEMA demonstration og foredrag fredag d. 26. juli